Hujan-hujan

Hujan-hujan, kayu trembesi, munggur, pukul lima atau sulbin (nama botani: Samanea saman) ialah sejenis pokok dalam genus Samanea keluarga Fabaceae. Ia tumbuh asli di utara Amerika Selatan dan disebarkan luas ke kawasan-kawasan tropika. 

 Penamaan 
Nama hujan-hujan dan pukul lima diberikan kerana daun-daun pokoknya kuncup pada waktu senja atau apabila hujan turun. Nama pukul lima dipakai di Singapura dan Malaysia kerana matahari terbenam satu setengah jam selepas pukul lima petang di dua-dua tempat sebelum waktu piawai diubah pada 1 Januari 1982.

 Botani 
 Pokok 
Pojok hujan-hujan tumbuh tinggi sehingga 15–25 meter dengan garis pusat batang 30 meter. Dahan-dahannya mempunyai permukaan berbulu halus.

Daun-daunnya kuncup pada waktu malam supaya air embun dan hujan menembusi silara pokok de dalam tanah.

 Bunga dan buah 
Bunga-bunganya muncul pada musim kering selepas banyak daun pokok gugur. Satu jambak bunganya mempunyai 12 hingga 25 kuntum berwarna putih, merah jambu atau lembayung dengan ukuran 4 sentimeter panjang; kuntum-kuntum ini mengeluarkan bau agak harum.

Buahnya jenis lenggai yang melengkung dengan ukuran 15-20 sm dan berkulit kasar. Isinya melekit dan manis. Biji benihnya leper dan berkilat.

 Kegunaan 
Buahnya yang manis dapat dijadikan makanan binatang. Pokoknya sebagai pokok teduhan serta sebagai tadahan hujan.

 Penyerap CO2 
Menurut penyelidikan yang dilakukan di Sekolah Perhutanan Institusi Pertanian Bogor, Indonesia, pokok hujan-hujan yang matang dengan garis rentas rimbun daun 15 meter mampu menyerap 28.5 tan CO2 setahun. Pokok ini telah ditanam di bandar Kudus dan Demak dan akan juga ditanam sepanjang bahu jalan dari Semarang ke Losari.Save the earth by planting Trembesi The Jakarta Post. 18 Mei 2011. Pokok biasa cuma menyerap  karbon dioksida setahun.Tree Benefits Page Colorado Tree Coalition

 Nota kaki 

 Rujukan 

  (2004): The Golden Rain Tree. Version of 2004-MAY-01. Retrieved 2008-MAR-31.
  (2005): Albizia saman. Version 10.01, November 2005. Retrieved 2008-MAR-30.
  (1815): Reise in die Aequinoctial-Gegenden des neuen Continents (Part 3). J.G. Cotta, Stuttgart and Tübingen. Image/PDF fulltext at Google Books

 Pautan luar 
 http://www.ntbg.org/plants/plant_details.php?plantid=10174
 http://www.tropilab.com/raintree.html
 Hawaiian Ecosystems at Risk Project page for Samanea saman
 Reference for Telugu word Nidra Ganneru 

saman